user
ఇచ్చిన పద్యానికి ప్రతిపదార్ధాలు మరియు భావం రాయండి:
చ. అలుక హరించు ధర్మముల నట్లగుటం గురువంశవర్య
పలుగక విన్ము కుక్కలకు నావసరంబు ద్రవిష్టపంబునం
గలుగునె నీకు నిష్ఠురత గల్గదు దీనిఁ బరిత్యజించినం
జలము కొనంగనేల శుభ సంగమనం బెడసేంత కృత్యమే
assistant
ప్రతిపదార్థం :
అలుక = పంతం
హరించు = విడుచుట (తొలగించు)
ధర్మములన్ = ధర్మములను
అట్లగుటన్ = అలా పంతగిస్తే
కురువంశవర్య = ఓ. ధర్మరాజా
నీవలుగక = కోపగించకుండా
విన్ము = విను
కుక్కలను = కుక్కలకు
నావసథంబు = నా నివాసమైన
త్రివిష్టపంబునన్ = స్వర్గం నందు
కలుగున్ = చోటు ఎలా కలుగుతుంది
దీనిన్ = ఈ కుక్కను
పరిత్యజించినం = విడిచిపెట్టుట వలన
నీకు = నీకు
నిష్ఠురత = కాఠిన్యం
కల్గదు = వహించినట్లు కాదు
జలమకొనంగన్ = పట్టుదల, మీత్పర్యం
ఏల = ఎందుకు
శుభ = శుభం
సంగమనంబు = కలిగేటపుడు, ప్రాప్తిస్తున్నపుడు
ఎడసేంత = దూరం చేసుకొనుట ,
కృత్యమా – సమంజసమా, సరైన పనా

భావము :
ధర్మరాజా ! పంతం విడు. అలా పంతగిస్తే అది ధర్మాన్ని హరించివేస్తుంది. కనుక నేను చెప్పేది కోపగించకుండా విను. కుక్కలకు నా నివాసమైన స్వర్గంలో చోటు ఎలా కలుగుతుంది. ఈ కుక్కను విడిచిపెట్టినందు వలన నీకు కలిగే నిష్ఠురత్వం వుండదు. అంటే నీవు కాఠిన్యం వహించినట్లు కాదు. దానికోసం పట్టుదల ఎందుకు. శుభం ప్రాప్తిస్తున్నపుడు దానిని దూరం చేసుకోవడం సమంజసమా చెప్పు అని ఇంద్రుడు అన్నాడు.